Salah satunggalipun jasa Kagawa dhateng pamaréntah inggih punika ing bab mbudidaya ngicalaken kamlaratan.[2] Kagawa sampun neliti sacara èlmiah sabab-sabab kamlaratan, akibat-akibatipun, lan cara ngicalaken kamlaratan.[2] Asil panaliten kasebat dipunserat ing buku kanthi irah-irahan "Ilmu Jiwa babagan Kamlaratan" (The Psychology of Poverty).[1][2] Buku kasebat saged narik kawigaten pamaréntah Jepang saengga pamaréntah tansah mbudidaya ngicalaken dhaérah-dhaérah papan panggenanipun tiyang mlarat, ingkang ugi nggadhahi nama slum, lan nggantos dhaérah kasebat kanthi griya-griya ingkang mirah.[2]